Scheibbs
Scheibbs  je grad na sjeveru Austrije od 4,226 stanovnika.

Scheibbs je administrativni centar istoimenog Okruga Scheibbs.

Geografske karakteristike

Scheibbs leži u regiji Eisenwurzen, u dolini rijeke Erlauf, udaljen četrdesetak 
km južno od Melka i zapadnog autoputa.

Historija

Scheibbs je prvi put dokumentiran 1159. / 60., po srednjovjekovnim slikama se zna da je bio utvrđen sa 
bedemima i ulaznim tornjevima. 

Još od 15. vijeka grad je centar proizvodnje željeza i alata od njega. Na osnovu te tradicije je 1830. podignuta željezara u tadašnjem predgrađu Neubruck, koja je nakon 1873. transformirana u tvornicu papira i kartona.

Scheibbs je 1926. dobio status grada.

Znamenitosti

Najveće znamenitosti grada su  kasnogotička parohijska crkva, sa baroknim enterijerom, barokna kapucinska crkva, podignuta između 1678. - 1684. i nekadašnji zamak iz 16. vijeka u kom se danas nalaze državni uredi i lovački muzej.

Privreda

Oko 63 % zaposlenih od njih 2,159 (1991.) radilo je u uslužnom sektoru, a ostali u industriji. Dva najveća poduzeća proizvode liftove i papir, a ima i dosta manjih građevinskih firmi, pored toga važan je i turizam.

Pobratimski gradovi

 , Ruelle-sur-Touvre

Izvori

Vanjske veze 

 Službene stranice Scheibbsa 
Gradovi i naselja Donje Austrije
Gradovi u Austriji